Case ID: 1053912
Sentence 26: Beləliklə də, məhkəmə qətnaməsinin könüllü icrası ilə əlaqədar olaraq 28 sentyabr 2016-cı il tarixdə Cəmiyyətlə QSC arasında təhvil-təslim Aktı imzalanmışdır.Səyyar vergi yoxlaması zamanı Azərbaycan Respublikası Prezidentinin 570 nömrəli Fərmanı və Azərbaycan Respublikası Nazirlər Kabinetinin 514 S saylı Sərəncamının 5-ci bəndinin icrası ilə əlaqədar olaraq 1 saylı Bakı İnzibati-lqtisadi Məhkəməsinin 15 iyul 2016-cı il tarixli Qətnaməsinə uyğun olaraq Cəmiyyətin borc qarşılığında mülkiyyət hüququnun ləğv olunaraq, həmin əmlak üzərində "xxxx" QSC-nin mülkiyyət hüququnun tanınması ƏDVyə cəlb olunan əməliyyat kimi qəbul edilmiş, həmçinin yoxlama ilə 297786,28 manat əsassız əvəzləşmə verildiyi müəyyən edilimiş, vergi ödəyicisinə ümumilikdə 75794017,5 manat əlavə vergi hesablanmış və 37842019,33 manat maliyyə sanksiyası tətbiq edilmişdir.İddiaçı şikayətində Vergi Məcəlləsinin 13.2.14.1-ci, 159.2-ci və 164.1.2-ci maddələrinə istinad etməklə qeyd olunan əməliyyatın malların təqdim edilməsi sayılmadığını, eyni zamanda əməliyyatın maliyyə xidməti olduğunu və nəticədə MMC-yə məxsus aktivlərin (zavodun) məhkəmənin qərarına əsasən "xxxx" QSC-yə verilməsinin ƏDV-yə cəlb olunan əməliyyat olmadığını qeyd etmişdir.